ET Euroopa Liidu Teataja C 156/4

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2010/C 156/03

Abi nr: XA 40/10

Liikmesriik: Leedu

Piirkond: —

Abikava nimetus või üksiktoetust saava äriühingu nimi:

Paramos teikimas už šalutinių gyvūninių produktų, neskirtų vartoti žmonėms, pašalinimą ir sunaikinimą (schemos Nr. XA 249/09 pakeitimas)

Õiguslik alus:

Lietuvos Respublikos žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2009 m. spalio 29 d. įsakymo Nr. 3D-815 pripažinimo netekusiais galios „pakeitimo” projektas.

Abikavaga ettenähtud aastased kulud või ettevõtjale antava üksikabi üldsumma: 3 100 000 LTL (898 550 EUR ametliku vahetuskursi alusel)

Abi suurim osatähtsus:

1. Kuni 100 % korjuste kõrvaldamise ja hävitamisega seotud kuludest, kui asjaomastele hukkunud loomadele tuleb teha kohustuslikud TSE testid.

2. Kuni 100 % korjuste kõrvaldamise ja kuni 75 % nende hävitamise kuludest, kui: — kõrvaldatakse muude kui kohustuslikus korras TSE testimisele kuuluvate surnud veiste, lammaste ja kitsede korjused; — kõrvaldatakse surnud hobuste korjused; — kõrvaldatakse surnud sigade korjused, kui seakasvatajal on kuni 1 000 siga.

3. Kuni 18 % korjuste kõrvaldamise ja hävitamisega seotud kuludest, kui: — kõrvaldatakse surnud sigade korjused, kui seakasvatajal on rohkem kui 1 000 siga; — kõrvaldatakse surnud lindude korjused.

Rakendamise kuupäev: Abikava jõustub pärast seda, kui komisjon on saatnud teate selle kättesaamise kohta, andnud sellele identifitseerimisnumbri ja avaldanud selle kokkuvõtliku teabe internetis.

Abikava või üksiktoetuse kestus: Kuni 31. detsembrini 2013.

Abi eesmärk: Abi väikestele ja keskmise suurusega ettevõtetele.

Eesmärk on toetada loomakasvatussektori ettevõtteid ja tootjaid, et kõigi hukkunud loomade kontrollimise ja ohutu kõrvaldamise programm oleks järjepidev.

Kohaldatakse määruse (EÜ) nr 1857/2006 artiklit 16.

Asjaomane sektor / asjaomased sektorid: Põllumajandustoodete esmatootmine

Abi andva ametiasutuse nimi ja aadress:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius LIETUVA/LITHUANIA

Veebileht: http://www.lrs.lt/pls/proj/dokpaieska.showdoc_l?p_id=22363&p_query=&p_tr2=&p_org=13&p_fix=y

Muu teave: Alates käesoleva riigiabikava jõustumisest lõpetatakse abikava nr XA 249/09 kohaldamine.

Abi nr: XA 41/10

Liikmesriik: Sloveenia Vabariik

Piirkond: Goriška statistiline piirkond

Abikava nimetus või üksiktoetust saava äriühingu nimi:

Podpore programom razvoja podeželja v Mestni občini Nova Gorica

Õiguslik alus:

Odlok o dodeljevanju pomoči za programe in investicije v kmetijstvu in podeželju v Mestni občini Nova Gorica

Abikavaga ettenähtud aastased kulud või ettevõtjale antava üksikabi üldsumma: Ligikaudu 56 000 EUR aastas

Abi suurim osatähtsus:

— investeeringud põllumajandusettevõtetesse: kuni 40 % abikõlblikest kuludest (ilma käibemaksuta);

— kindlustustoetuste kaasrahastamine: kuni 50 % abikõlblikest kuludest;

— maa ümberkruntimine: kuni 100 % tekkinud abikõlblikest kuludest (ilma käibemaksuta);

— kvaliteettooted: kuni 100 % abikõlblikest kuludest (ilma käibemaksuta), mida tuleb anda subsideeritud teenustena;

— tehnilise abi andmine: kuni 100 % abikõlblikest kuludest (ilma käibemaksuta), mida tuleb anda subsideeritud teenustena.

Rakendamise kuupäev: Alates abikava vabastustaotluse registreerimisnumbri avaldamisest Euroopa Komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: Kuni 31. detsembrini 2013

Abi eesmärk:

1. Investeeringud põllumajandusettevõtetesse (artikkel 4) — eesmärgid: põllumajandusettevõtete põhitoodangusse investeerimise kaasrahastamine tootmiskulude vähendamise, tootmise parandamise ja ümberpaigutamise, kvaliteedi tõstmise ning looduskeskkonna säilitamise ja tõhustamise või hügieenitingimuste ja loomade heaolu standardite parandamisega; — abikõlblikud kulud: kinnisvara ehitamine, omandamine või parandamine, masinate ja seadmete ost või liising ostmisvõimalusega, kaasa arvatud arvutitarkvara kulud ülempiiriga kuni vara turuväärtuseni ning sellised üldkulud nagu arhitektide, inseneride ja konsultantide tasud, teostatavusuuringud, patentide ja litsentside omandamine jne ning muuks kui ehituseks kasutatava maa ostmine.

2. Kindlustustoetused (artikkel 12) — eesmärgid: põllukultuuridele loodusõnnetustest tekitatud tagajärgede ja ohtude vähendamine ning loomahaigustest tingitud kahjude vähendamine; — abikõlblikud kulud: ühe kasvuperioodi jooksul halbadest ilmastikuoludest tingitud põllukultuuride ja puuviljade saamata jäänud saagist tulenevate kahjude hüvitamisega seotud kindlustustoetuste kulud ning ühe kindlustusaasta jooksul loomahaigustest tingitud kahjude hüvitamisega seotud kindlustustoetuse kulud.

3. Maa ümberkruntimine (artikkel 13) — eesmärgid: väikestest ja hajutatud kruntidest tingitud tootmiskulude vähendamine; — abikõlblikud kulud: õigus- ja halduskulud, sealhulgas maamõõtmiskulud.

4. Kvaliteetsete põllumajandustoodete tootmise edendamine (artikkel 14) — eesmärgid: kvaliteetsete põllumajandustoodete tootmise edendamine; — abikõlblikud kulud: kulud, mis on seotud turu-uuringutega, tootekontseptsioonide ja -kavandite väljatöötamisega, sealhulgas taotluste ettevalmistamisega geograafiliste tähiste ja päritolunimetuste tunnustamiseks või eripärasertifikaadi saamiseks kooskõlas asjaomaste ühenduse määrustega; kulud, mis tulenevad selliste süsteemide juurutamisest nagu ISO 9000 või ISO 14000 seeria kvaliteedisüsteem, ohuanalüüsil ja kriitilistel kontrollipunktidel (HACCP) põhinevad süsteemid, jälgitavuse süsteem, autentsuse ja turustusnormide tagamise süsteem või keskkonnaauditi süsteem; personali koolituskulud eelmises taandes sätestatud programmide ja süsteemide kasutamiseks; tunnustatud sertifitseerimisasutustele makstav tasu kvaliteeditagamissüsteemide või samalaadsete süsteemide esmase sertifitseerimise eest.

5. Tehnilise abi andmine (artikkel 15) — eesmärgid: tõhususe suurendamine ja erialateadmiste täiendamine selliste meetmetega seotud kulude kaasrahastamisega nagu haridus- ja koolitus; nõustamisteenused; põllumajandusettevõtjatele ettenähtud teadmiste jagamisega seotud ürituste, konkursside, messide ja näituste korraldamine ja nendel osalemine; teadusinformatsiooni levitamine ja avaldamine; veebilehtede koostamine; — abikõlblikud kulud: seoses põllumajandustootjate ja -töötajate hariduse ja koolitusega: koolitusprogrammide korraldamiskulud ning osalejate transpordi- ja elamiskulud; seoses põllumajandusettevõtjatele ettenähtud teadmiste jagamisega seotud ürituste, konkursside, messide ja näituste korraldamine ja nendel osalemine: osalemistasud, reisikulud, avaldamiskulud, näitusepindade rent, võistluste raames antud sümboolsed auhinnad (väärtusega kuni 250 eurot auhinna ja võitja kohta); selliste kataloogide avaldamine või veebilehtede koostamine, milles esitatakse faktilist laadi teavet asjaomase piirkonna tootjate või asjaomase toote tootjate kohta, kui teave ja esitus on neutraalsed ja kõigil asjaomastel tootjatel on võrdsed võimalused olla esindatud kõnealuses trükises.

Asjaomane sektor / asjaomased sektorid: Kõik põllumajandussektorid

Abi andva ametiasutuse nimi ja aadress:

Mestna občina Nova Gorica Trg E. Kardelja 1 SI-5000 Nova Gorica SLOVENIJA

Veebileht: http://www.uradni-list.si/1/objava.jsp?urlid=201014&stevilka=603

Muu teave: —

Abi nr: XA 42/10

Liikmesriik: Küpros

Piirkond: Küpros

Abikava nimetus või üksiktoetust saava äriühingu nimi:

Ο περί Γεωργικής Ασφάλισης (Τροποποιητικός) Νόμος του 2010 και οι περί Οργανισμού Γεωργικής Ασφάλισης (Τροποποιητικοί) (Αρ. 2) Κανονισμοί του 2010

Õiguslik alus:

α) Ο περί Γεωργικής Ασφάλισης (Τροποποιητικός) Νόμος του 2010 και οι περί Οργανισμού Γεωργικής Ασφάλισης (Τροποποιητικοί) (Αρ. 2) Κανονισμοί του 2010 οι οποίοι εγκρίθηκαν με την Απόφαση του Υπουργικού Συμβουλίου ημερομηνίας 5 Αυγούστου 2009

β) Η Απόφαση του Εφόρου Ελέγχου Κρατικών Ενισχύσεων με αριθ. 312 ημερομηνίας 8 Σεπτεμβρίου 2009 όπως δημοσιεύθηκε στην Επίσημη Εφημερίδα της Κυπριακής Δημοκρατίας της 18ης Σεπτεμβρίου 2009

Abikavaga ettenähtud aastased kulud või ettevõtjale antava üksikabi üldsumma: 0,25 miljonit EUR

Abi suurim osatähtsus: 50 %

Rakendamise kuupäev:

Abikava või üksiktoetuse kestus: Kuni 30. juunini 2014

Abi eesmärk: Kindlustustoetused (määruse (EÜ) nr 1857/2006 artikkel 12)

Asjaomane sektor / asjaomased sektorid: A10201 – Viinamarjakasvatus

A10204 – Õunviljaliste ja luuviljaliste puuviljade kasvatus

A10205 – Muud puuviljad, marjad ja pähklid

Abi andva ametiasutuse nimi ja aadress:

Οργανισμός Γεωργικής Ασφάλισης Ζήνωνος Χρ. Σώζου 29-31 Λευκωσία/Nicosia ΚΎΠΡΟΣ/CYPRUS

(Agricultural Insurance Organisation Zinonos Chr. Sozou 29-31 Nicosia CYPRUS)

Veebileht: http://www.oga.org.cy/images/users/1/23.03.046.110.2009.pdf

http://www.oga.org.cy/images/users/1/23.01.050.163-2009.pdf

http://www.publicaid.gov.cy/publicaid/publicaid.nsf/All/9D62E9F65B0DBB94C22576390025F89F/$file/Απόφαση%20Αρ.%20312.pdf

Muu teave: 2010. aasta põllumajanduskindlustuse (muutmise) seaduse vastuvõtmisega ja 2010. aasta põllumajanduskindlustuse organisatsiooni (muutmise) määrustega (nr 2) muudetakse olemasolevat põllumajanduskindlustuse korda järgmiselt: a) tagatakse kindlustuskate kõrge temperatuuri tagajärjel kahjustatud heitlehiste puude eest, b) tagatakse ka kindlustuskate õitsemisajal ebasoodsatest ilmastikuoludest tingitud õunviljaliste ja luuviljaliste puuviljade kahjustuste eest, c) heitlehiste kultuuride mõistega on hõlmatud ka kreeka pähkel ning d) puukultuuride ja viinamarjataimede kahjustuste eest kindlustuskatte perioodi pikendatakse nii, et see algab enne õitsemisaega. Heitlehiste kultuuride kindlustuskava ja põllumajanduskindlustuskava üldise elujõulisuse säilitamiseks ning et põllumajanduskindlustuse organisatsioon oleks võimeline täitma oma kohustusi kindlustatud põllumajandustootjate ees, näib olevat vajalik suurendada õunviljaliste ja luuviljaliste puuviljade kindlustustoetust 6 %-lt 10 %-ni, mis tähendab nii põllumajandustootjate kui ka valitsuse makstava aastase sissemakse suurenemist, kuna kindlustuspreemiat subsideeritakse 50 % määraga (ligikaudu 250 000 EUR). Käesoleva abiga asendatakse olemasolev abikava XA 77/08 „Abi kindlustustoetuste maksmiseks”.

Abi nr: XA 43/10

Liikmesriik: Hispaania

Piirkond: —

Abikava nimetus või üksiktoetust saava äriühingu nimi:

Ayudas para fomentar la producción de productos de calidad

Õiguslik alus:

Proyecto de Real Decreto …/2010, de … de …, por el que se establecen las bases reguladoras para la concesión de ayudas a las agrupaciones de productores de plantas vivas y productos de la floricultura para mejorar la producción, la comercialización y la formación del sector.

Abikavaga ettenähtud aastased kulud või ettevõtjale antava üksikabi üldsumma: Iga-aastane summa: 2 083 333 EUR.

Õigusliku aluse osadega 1a–3a sätestatud abi piir on 250 000 EUR tootjarühma kohta maksimaalselt kolme aasta jooksul läbiviidavate tegevuste jaoks.

Abi suurim osatähtsus: 50 protsenti väikese või keskmise suurusega ettevõtetest koosnevate tootjarühmade tegelikest kuludest.

Rakendamise kuupäev: Alates vabastustaotluse registreerimisnumbri avaldamisest komisjoni põllumajanduse ja maaelu arengu peadirektoraadi veebisaidil.

Abikava või üksiktoetuse kestus: Kuni 31. detsember 2013

Abi eesmärk: Parandada elustaimede ja lillekasvatustoodete kvaliteeti ja mitmekesisust ning suurendada seeläbi nende turuväärtust. Määruse (EÜ) nr 1857/2006 artikkel 14.

Abikõlblikud tegevused:

Asjaomane sektor / asjaomased sektorid: Elustaimed ja lillekasvatustooted.

Abi andva ametiasutuse nimi ja aadress:

Ministerio de Medio Ambiente y Medio Rural y Marino Paseo de Infanta Isabel, 1 28014 Madrid ESPAÑA

Veebileht: http://www.mapa.es/ministerio/pags/normas/ayudas_floricultura.pdf

Muu teave: —

Abi nr: XA 47/10

Liikmesriik: Hispaania

Piirkond: Comunitat Valenciana

Abikava nimetus või üksiktoetust saava äriühingu nimi: Intercitrus

Õiguslik alus:

Ayuda individual nominativa: Presupuestos de la Generalitat 2010

Abikavaga ettenähtud aastased kulud või ettevõtjale antava üksikabi üldsumma: 500 000 EUR.

Abi suurim osatähtsus: 100 %

Rakendamise kuupäev: Alates vabastustaotluse registreerimisnumbri avaldamisest komisjoni põllumajanduse ja maaelu arengu peadirektoraadi veebisaidil.

Abikava või üksiktoetuse kestus: 2010. aasta detsember

Abi eesmärk: Messidel osalemine; ettevõtjatevahelise teadmiste vahetamise foorumite korraldamine ja ülemeremaadesse eksportivate ettevõtjate koordineerimine.

Apelsine ja mandariine käsitlevad teavituskampaaniad, et suurendada kõnealuste puuviljade tarbimist nende toiteväärtuse ja sellest tervisele tuleneva kasu rõhutamise abil, tingimusel et üksikettevõtteid, marginimesid või päritolu ei nimetata. Teaduslike andmete läbivaatamine ja analüüs, et esitada ettepanekuid sellistesse loeteludesse lisamiseks, mida koostatakse määruse (EÜ) nr 1924/2006 (toidu kohta esitatavate toitumis- ja tervisealaste väidete kohta) kohaselt. Turgude arengu alaste teadmiste, sektori teabekeskuse ning ühenduse, riiklike ja autonoomsete asutuste suhete edendamine. Sektori lepinguliste suhete arendamine ja lepingute ühtlustamine. Tehnilise loomuga tegevused kvaliteedi valdkonnas: haiguste järelevalve ja uuringud. Tegevused on kooskõlas komisjoni 15. detsembri 2006. aasta määruse (EÜ) nr 1857/2006 artikliga 15.

Asjaomane sektor / asjaomased sektorid: Valencia autonoomse piirkonna põllumajandus- ja toiduainesektori VKEd

Abi andva ametiasutuse nimi ja aadress:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Veebileht: http://www.agricultura.gva.es/especiales/ayudas_agrarias/pdf/intercitrus2010.pdf

Muu teave: —